  Туспуктэм: Удмуртиысь дышетонъя но тодосъя министерстволэн пресс-службаез Майя Бывальцева Дэри ёросысь Постол черкогуртын 60 интылы выль ясли-садэз сӥё-дано усьтӥзы. Пиналъёс отчы 1-тӥ куарусёнэ мынозы ни. Со сярысь Удмуртиысь дышетонъя но тодосъя министерстволэн пресс-службаез ивортӥз. Ясли-садын куинь группа луоз, котькудаз 1,5-7 аресъем быдэн 20 нылпиос. Группаосы туала тӥрлык но мебель, шудонъёс, дышетон материалъёс, спорт тӥрлык басьтӥзы. Нылпи садлэн одӥгез валтӥсь ӧрез мугорез кыдатон но тазалыкез юнматон уж луоз, со пӧлын тазалыкез утён технологиосты кутыса. Нылпи садэз «Демография» йӧскалык ӵектосъя пуктӥзы. Оглом Дэри ёросын сизьым садикъёс усьтӥзы ни, отын 530 инты кылдытэмын. « Постол черкогуртысь нылпи садлэн юртэз куашкан калэ вуэмын вал, сое 2019-тӥ арын ворсазы, пиналъёсты Шор Постолысь но Подшивалысь нылпи садъёсы выжтӥзы. Сизьым выль нылпи садъёслы луыса, со пӧлын али усьтэмезлы, <…> 1,5 аресысен 100 процентэз пиналъёс нылпи садэ ветлыны быагтозы » Наталья Краснопёрова, Дэри ёросысь дышетонъя управленилэн кивалтӥсез Тодэ вайытом, та нуналъёсы Дэри ёросысь Лудорвай гуртын 80 интылы чаклам выль ясли-сад усьтӥзы. Тегъёс: Удмуртия Дэри нылписад йӧскалыкӵектосъёс нылпиос  